แบงก์อิสลามเตรียมขยายวงเงินกู้แท็กซี่ประชาวิวัฒน์
ธนาคารอิสลามพร้อมขยายวงเงินปล่อยกู้ให้แท็กซี่&nbsp; ภายใต้โครงการประชาวิวัฒน์&nbsp;&nbsp; ชะลอโครงการปล่อยกู้ ผู้ประกอบการรถยนต์ภาคใต้ เหตุไม่มีปั๊มเอ็นจีวี
7 มี.ค. 2554

ธนาคารอิสลามพร้อมขยายวงเงินปล่อยกู้ให้แท็กซี่  ภายใต้โครงการประชาวิวัฒน์   ชะลอโครงการปล่อยกู้ ผู้ประกอบการรถยนต์ภาคใต้ เหตุไม่มีปั๊มเอ็นจีวี
นายธีรศักดิ์ สุวรรณยศ กรรมการผู้จัดการ ธนาคารอิสลามแห่งประเทศไทย  (ไอแบงก์) เปิดเผยว่าถึงความคืบหน้าการโครงการประชาวิวัฒน์ปล่อยสินเชื่อให้กับแท็กซี่ ขณะนี้มีผู้สนใจขอสินเชื่อแล้วกว่า 100 ราย รายละ 8 แสนบาท คิดอัตรากำไร (ดอกเบี้ยเงินกู้) 6-6.75 %  โดยมีวงเงินรวมกับธนาคารพัฒนาวิสาหกิจขนาดกลางและย่อม(เอสเอ็มอีแบงก์)  2,000 ล้านบาท ขณะนี้ถือว่ามียอดเข้ามาที่สูงมาก และพร้อมที่จะขยายวงเงินกู้ หากได้รับความสนใจจากผู้ขับแท็กซี่ โดยเฉพาะขณะนี้มีกลุ่มแท็กซี่รวมตัวกันมาเจรจาขอสินเชื่อ โดยไม่ต้องใช้เงินดาวน์ ซึ่งกำลังอยู่ระหว่างการพิจารณา หากมีการประกอบอาชีพมานานหลายปี
ในส่วนการปล่อยสินเชื่อรถยนต์ จักรยานยนต์ รถตู้ รถตุ๊กตุ๊ก รถกระป้อ สำหรับผู้ประกอบการรถรับจ้างในภาคใต้  นั้นได้ชะลออกออกไปก่อน  เนื่องจากมีเงื่อนไขจะต้องปล่อยกู้ให้กับรถที่ใช้เชื้อเพลิงเอ็นจีวี แต่ปัจจุบันสถานีบริการก๊าซเอ็นจีวีในภาคใต้มีไม่เพียงพอทำให้ไม่สามารถที่จะใช้รถที่เติมเอ็นจีวีได้  ทั้งนี้ได้ทำหน้งสือถึงบริษัทปตท.ขอให้ขยายสถานีบริการก๊าซเอ็นจีวี   เพราะโครงการนี้ถือว่าเป็นหนึ่งในนโยบายของรัฐบาล
สำหรับการปล่อยสินเชื่อประชาวิวัฒน์ของ ธ.ก.ส. ปล่อยกู้ให้กับแท็กซี่ไปแล้ว 400  ราย วงเงิน 200 ล้านบาท ขณะที่ธนาคารออมสินมีผู้ขอสินเชื่อแล้ว 550 ราย มากที่สุดคือ วินมอเตอร์ไซค์รับจ้าง ยื่นขอ 28 กลุ่ม คาดว่าวงเงิน 2,000 ล้านบาทที่เตรียมไว้จะเต็มแล้ว ขณะที่เอสเอ็มอีแบงก์ มีวงเงินปล่อยให้แท็กซี่ 500 ล้านบาท มีเสนอเข้ามาแล้ว 600 ราย จึงอยู่ระหว่างการพิจารณาสินเชื่อให้ เพราะวงเงินใกล้เต็ม